作者:高明《蔡伯喈琵琶記》
標題:蝶戀花
內容:萬苦千辛難擺撥，力盡心窮兩淚空流血。裙布釵荊今已竭，萱花椿樹連摧折。金剪盈盈明素雪，空照烏雲遠映愁眉月。一片孝心難盡說，一齊分付青絲髮。奴家在先婆婆沒了，卻是張大公賙濟。如今公公又亡過了，無錢資送，難再去求張大公，尋思起沒奈何，只得剪下青絲細發，賣幾貫錢為送終之用。雖然這頭髮值不得恁多錢，也只把做些意兒，一似教化一般。正是：不幸喪雙親，求人不可頻。聊將青鬢髮，斷送白頭人。(旦唱)。